ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՕՐԵՆՔԸ

«ՄԱՔՍԱՅԻՆ ԿԱՐԳԱՎՈՐՄԱՆ ՄԱՍԻՆ» ՕՐԵՆՔՈՒՄ ԼՐԱՑՈՒՄ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ

**Հոդված 1**. «Մաքսային կարգավորման մասին» 2022 թվականի սեպտեմբերի 14-ի թիվ ՀՕ-353-Ն օրենքի (այսուհետ՝ Օրենք) 189-րդ հոդվածի 6-րդ մասում *«պահանջները»* բառից հետո լրացնել *«և մաքսային հսկողության գոտիներում վարքագծի պարտադիր կանոնները»* բառերը։

**Հոդված 2.** Օրենքում լրացնել 302.1-րդ հոդված՝ հետևյալ խմբագրությամբ.

*«****Հոդված 302.1. Մաքսային հսկողության գոտում սահմանված պարտադիր վարքագծի կանոնները խախտելը***

1. *Մաքսային հսկողության գոտում սահմանված վարքագծի պարտադիր, ներառյալ, մաքսային հսկողության գոտում անձանց և տրանսպորտային միջոցների տեղաշարժման կանոնները խախտելը՝*

*առաջացնում է տուգանք՝ երկու հարյուր հազար դրամի չափով։»*։

**Հոդված 3.** Օրենքի 326-րդ հոդվածը՝

1. 1-ին մասում *«եթե»* բառից հետո լրացնել *«մաքսային կանոնների խախտում կատարած անձը դիմադրություն է ցույց տալիս մաքսային ծառայողներին, հրաժարվում է դադարեցնել կատարվող իրավախախտումը կամ»* բառերը.
2. 2-րդ մասը շարադրել հետևյալ խմբագրությամբ.

*«2. Եթե կան բավարար տվյալներ անձի կողմից մաքսային սահմանով մաքսային հսկողությունից թաքցրած ապրանք տեղափոխելու մասին, և եթե անձը մաքսային մարմինների պաշտոնատար անձանց դիմադրություն է ցույց տալիս մաքսային հսկողության իրականացման ժամանակ, փորձում է փախչել դեպքի վայրից, ապա նա կարող է ձերբակալվել մինչև երեք օր ժամկետով` ձերբակալման պահից 24 ժամվա ընթացքում գրավոր տեղեկացնելով դատախազին:»*։

**Հոդված 4. Եզրափակիչ մաս և անցումային դրույթներ**

1. Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը։
2. Սույն օրենքի առաջին հոդվածով սահմանված՝ մաքսային հսկողության գոտում վարքագծի պարտադիր կանոնները սահմանվում են սույն օրենքի ուժի մեջ մտնելուց հետո՝ երկամսյա ժամկետում։